สวัสดีค่ะ พอดีว่าใช้น้ำยาจุดซ่อเร้นหมดอายุ มีผื่นที่อวัยวะเพศเคมเล็กค่ะ มีปากช่องคลอดสีขาว ไปหามาแล้ว บอกเป็นเชื้อราในช่องคลอด ใช้ยาสอดแล้วไม่หาย เป็นมา 3 เดือนแล้วค่ะ เป็นอะไรทำไมถึงไม่หายค่ะ กังวลมาก
สวัสดีค่ะ เชื้อราในช่องคลอดคือการติดเชื้อชนิดหนึ่ง อาการคือมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด การรักษาคือการใช้ยาฆ่าเชื้อราเหน็บช่องคลอด 5-7 วันตามความรุนแรง สาเหตุของการเกิดโรคนั้นการที่สภาวะแวดล้อมในช่องคลอดเสียสมดุล โดยอาจมาจากการสวนล้างช่องคลอด โรคเบาหวาน โรคภูมิคุ้มกันบกพร่อง การกินยาฆ่าเชื้อติดต่อกันนานๆเป็นต้นดังนั้นถ้าจะให้หายขาด นอกจากใช้ยาสอดแล้ว จะต้องปรับเปลี่ยนพฤติกรรมและแก้ไขสาเหตุร่วมด้วย แนะนำการไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นหากยังมีอาการเรื้อรัง ปรับพฤติกรรมไม่ดีขึ้น ควรกลับไปพบสูตินรีแพทย์ที่ดูแลเพื่อหาสาเหตุอื่นๆที่อาจมีร่วมด้วยดังกล่าวไป